„Nem kívánom senkitől,
hogy csodás dolgot tegyen,
de joggal elvárom mindenkitől,
hogy mindig ember legyen.”
(Ady Endre)

 Bevezetés:
A többcélú szociális, kulturális, valamint higiéniai feladatokat is ellátó intézményünk, a Baracsi Népjóléti Intézmény már harmadik éve, 2018. január 1-jétől működik településünkön. A család- és gyermekjóléti szolgáltatás, a házi segítségnyújtás és szociális étkeztetés biztosítása az önkormányzatok számára törvény által előírt feladat, mely az intézményünkön belül valósul meg. Az egyes szakfeladatok önálló szakmai egységekként működnek az intézmény vezetőjének szakmai irányításával. Mivel Baracs 2019. évben Kisapostaggal közös önkormányzati hivatalt működtetett, ezért a család- és gyermekjóléti szolgáltatás feladatainak ellátását a vonatkozó törvényi előírásoknak megfelelően Baracson és Kisapostagon is intézményünk dolgozói biztosították.

Működésünket meghatározó legfőbb törvényi előírások, rendeletek: 
· A gyermekek védelméről és a gyámügyi igazgatásról szóló 1997. évi XXXI. törvény (Gyvt.), 
· A szociális igazgatásról és szociális ellátásokról szóló 1993. évi III. törvény (Szt.),
· A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV.30.) NM rendelet (NMr.), 
· A személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I.7.) SZCSM rendelet,
· 9/1999. (XI. 24.) SzCsM rendelet a személyes gondoskodást nyújtó szociális ellátások igénybevételéről, 
· 36/2007. (XII. 22.) SZMM rendelet a gondozási szükséglet, valamint az egészségi állapoton alapuló szociális rászorultság vizsgálatának és igazolásának részletes szabályairól stb.
A szociális igazgatásról és szociális ellátásokról szóló 1993. évi III. törvény 92/B. (1) bekezdés d.) pontja kimondja, hogy a szociális intézmény fenntartója ellenőrzi és évente egy alkalommal értékeli a szakmai munka eredményességét. Az intézményünk szociális alapszolgáltatásainak működéséről szóló szakmai beszámolót emiatt a fenntartó részére készítettem, hogy megfelelő információk alapján értékelhessék az intézményünk szociális részlegének szakmai munkáját. A beszámoló alapját a jogszabályban előírt kötelező nyilvántartások és adminisztrációk adatai, a család- és gyermekjóléti szolgálat és a szociális szolgálat munkatársainak jelentései, valamint személyes vezetői tapasztalataim jelentették.
A Baracsi Népjóléti Intézmény 2019-ben ellátott szociális alapszolgáltatásai:
· család- és gyermekjóléti szolgáltatás (Baracson és Kisapostagon)
· szociális étkeztetés (Baracson)
· házi segítségnyújtás (Baracson)
(A nappali ellátás igénybevételére már évek óta nem jelentkezett igény a településünkön, ezért ezt a törvény által kötelező feladatként előírt ellátást az önkormányzat változatlanul ellátási szerződés keretében valósítja meg.)
A család- és gyermekjóléti szolgálat családsegítést és gyermekjóléti szolgáltatást is biztosít. Ez az előírásoknak megfelelően integráltan létrejövő szolgáltatás az intézményünk családsegítői által Baracson és Kisapostagon is biztosított. A szolgáltatások települési szinten elérhetőek és az ellátandó terület (település) nagysága szerint differenciáltak a szolgáltatási tartalom vonatkozásában. Elérhetőségük mind a gyermekek védelme, mind a családok támogatása szempontjából alapvető fontosságú. 
A hatósági feladatokhoz kapcsolódó, gyermekek védelmére irányuló tevékenységek (védelembe vétel, nevelésbe vétel stb.), valamint a speciális szolgáltatások biztosítása (kapcsolattartási ügyelet, készenléti szolgáltatás, utcai és kórházi szociális munka stb.) kötelezően továbbra is a járási székhelyek települési önkormányzatai feladatkörében vannak. A mi térségünkben 2019-ben is a dunaújvárosi Útkeresés Segítő Szolgálat Család-és Gyermekjóléti Központja biztosította számunkra ezeknek a feladatoknak a megvalósulását. 
A szociális szolgáltatások célja
Az intézményünk által nyújtott szociális szolgáltatások célja, hogy a szociálisan rászoruló emberek részére szükségleteikhez igazodó segítséget nyújtson, melynek mértékét és módját minden esetben a támogatásra szoruló ember egészségi, szociális és pszichés állapota alapján határozza meg. Fontos, hogy a szolgáltatások biztosítása során az egyén individuális szabadsága a lehető legteljesebb mértékben érvényre jusson.  Célunk, hogy az ellátási területünkön élő rászoruló személyek a számukra megfelelő ellátásokhoz hozzájuthassanak. 
A házi segítségnyújtás és szociális étkeztetés célja gondoskodni azokról az időskorú, egészségi problémákkal, fogyatékossággal küzdő személyekről, akik otthonukban önmaguk ellátására saját erőből nem képesek, róluk családtagjaik gondoskodni nem tudnak. 

1. A Baracsi Népjóléti Intézmény működése:

[bookmark: _Hlk7427595]Baracs Község Önkormányzata Képviselő-testülete a Baracsi Népjóléti Intézmény létrehozásával megvalósította azt a célt, hogy a településünkön egy közös intézménybe, szakképzett vezető irányítása alá került a szociális és a kulturális terület is, valamint az önkormányzati intézmények takarításának megszervezése, összehangolása és összefogása.  Az intézmény szervezeti formája: többcélú szociális és kulturális intézmény.
Az intézmény által ellátandó alaptevékenységek és dolgozói létszámok: 
· szociális étkeztetés (Baracson) – 1 szakképzett főállású dolgozóval
· házi segítségnyújtás (Baracson) – 2 szakképzett főállású dolgozóval 
· család- és gyermekjóléti szolgáltatás (Baracson és Kisapostagon) - 2 szakképzett főállású dolgozóval
· kulturális és közművelődési alapszolgáltatás (Baracson) – 2 szakképzett főállású dolgozóval
· higiéniai szolgáltatás (Baracson) - 4 főállású dolgozóval
Az intézmény vezetője változatlanul főállásban végzi a vezetői feladatokat, látja el az egyes szakfeladatok szakmai irányítását, szakmai képviseletét, végzi az egyes szakterületekhez tartozó vezetői munkát. Elkészíti és minden évben aktualizálja az intézményi szakmai programot, szervezeti és működési szabályzatot és egyéb szabályzatokat, továbbképzési és intézményi terveket, a dolgozók munkaköri leírásait stb. Kialakítja és működteti az iktatás, iratkezelés és irattározás rendszerét, végzi a szervezési és ellenőrzési feladatokat. Kapcsolatot tart az Önkormányzat dolgozóival, a társintézmények és civil szervezetek képviselőivel. Igyekszik összehangolni a dolgozók munkáját, képviselni érdekeiket és törekszik a dolgozók között összetartó, egymás munkáját segítő, támogató munkahelyi légkör kialakítására. 
A szociális étkeztetés és házi segítségnyújtás vonatkozásában elbírálja a szociális ellátást igénylők kérelmét, elkészíti a megállapodásaikat és megállapítja a fizetendő térítési díjakat, vizsgálja a házi gondozást igénylők gondozási szükségletét stb.
A család- és gyermekjóléti szolgáltatás területén elosztja a dolgozók között a gondozottakat, tartja az intézményen belüli esetmegbeszéléseket, átnézi és kiadmányozza az ügyiratokat, szakmaközi megbeszélések feljegyzéseit, ellenőrzi az esetnaplókat, cselekvési terveket stb.
A kulturális és közművelődési területen dolgozókkal rendszeresen egyezteti a feladatokat, a rendezvényekkel kapcsolatosan felmerülő kérdések megoldásában tevékenyen részt vesz. Intézi az intézményhez tartozó önkormányzati épületek bérbevételi ügyeit, a hiányzó eszközök megvételét, figyel a költségvetésben tervezettek betartására.
A higiéniai csoport dolgozóinak munkáját szervezi, összehangolja. Felméri az egyes önkormányzati épületek és közvetlen környékük tisztaságát (Polgármesteri Hivatal, ÖNO, Faluház és épületei, Négyvándor Óvoda, Régi óvoda, Védőnői Szolgálat épülete), gondoskodik a szükségleteknek megfelelő eszközök és tisztítószerek meglétéről, a szükséges karbantartási feladatok jelzéséről. A kialakított szabályzat, a higiéniai adatlapok vezetése által biztosítható és nyomon követhető az elvégzett munkálatok mennyisége és minősége is.  
Az intézmény munkáját közfoglalkoztatásban alkalmazott dolgozók segítik. 2019-ben 5 főt foglalkoztattunk ilyen formában. Ebből 3 fő takarító és kisegítő, egy fő egyéb személygondozási foglalkozású és egy fő egyéb, máshova nem sorolható egyszerű szolgáltatási és szállítási foglalkozású munkakörben dolgozott. Munkaterületük változó, feladatukat az önkormányzati intézmények, szolgálatok és épületeik belső területén, valamint azok közvetlen környezetében végzik (Polgármesteri Hivatal, ÖNO, Faluház és épületei, Óvoda, régi óvoda, Védőnői Szolgálat). Munkájukat igyekeztek a kéréseknek és elvárásoknak megfelelően végezni, így közülük néhány fő további alkalmazása is lehetséges a jövőben is. 
Az intézmény létrejöttének pozitívumai:
· egymás munkájának segítése, közös gondolkodás
· esetmegbeszélések közös megtartása az intézményen belül
· egymás helyettesítésének megoldása
· magasabb szakmai színvonal képviselte együtt
· szakmai továbbképzés közös megszervezése
· pályázati lehetőségeknél nagyobb esély
· kiégés megelőzése
· közös rendezvények, programok szervezése

Nehézségek, megoldásra váró feladatok:
· a több szakterülettel kapcsolatos ismeretek, törvényi változások nyomon követése, az előírások megvalósítása és betartása nem egyszerű feladat,
· a sok adminisztrációs feladat miatt kevesebb idő jut az érdemi munkára, a feladatok és a felmerülő ötletek gyakorlati megvalósítására,
· az intézmény különböző szakterületein és más-más épületben dolgozó munkavállalók közösséggé formálása,   
· az intézmény használatában lévő önkormányzati épületek felújítására lenne szükség, ami miatti esetleges költözés is több feladatot, szervezési nehézséget jelent a jövőben.     

2.  A Család-és Gyermekjóléti Szolgálat működése:

Szolgálatunk 2019. évben is a települési Önkormányzat által fenntartott Baracsi Népjóléti Intézmény keretein belül működött. A szakmai egységünk önállósága az intézményen belül biztosított, a családsegítői munkánkat önállóan végezzük az intézményvezető szakmai irányítása mellett. A kéthetente tartott szakmai team, illetve szükség esetén azonnali megbeszélés lehetősége biztosítja, hogy a két családsegítő és az intézményvezető a munkavégzésben összehangoltan működik. Egymás munkáját segítjük, a nehezebb helyzetek megoldásában együttműködünk. Fontos számunkra, hogy adott esetben helyettesíteni is tudjuk egymást. 
Nagy öröm számunkra, hogy a különböző szakemberekkel sikerült jó kapcsolatot kialakítani, így a gondozottak érdekében jól tudunk együttműködni az orvosokkal, védőnőkkel, az óvodai és iskolai pedagógusokkal, a hivatásos gondnokokkal, pártfogóval stb.
Úgy érezzük, hogy a jelzőrendszerünk jól működik, a jelzőrendszeri tagok komolyan veszik munkájukat, jelzési kötelezettségüket, rendszeresen és aktívan vesznek részt a szakmaközi megbeszéléseken, esetmegbeszéléseken.  
A dunaújvárosi Útkeresés Segítő Szolgálat Család-és Gyermekjóléti Központjával is jó a kapcsolatunk. Az esetmenedzserrel elsősorban a védelembe vett gyerekek ügyében működünk együtt, rendszeresen egyeztetünk, közös családlátogatásokra megyünk, környezettanulmányt készítünk, a gondozási terv betartását folyamatosan segítjük, figyelemmel kísérjük. Az óvodai és iskolai szociális munkással is időközönként megbeszéljük a gyerekekkel kapcsolatos tapasztalatokat. A jelzőrendszeri tanácsadó havi egy alkalommal szakmai tanácskozást tart a települések családsegítői számára, ahol mindenkit érintő szakmai kérdéseket, törvényi változásokat és egyéb módszertani problémákat beszélünk meg és szakmai anyagokkal segíti munkánkat. Mi pedig heti jelentést küldünk számára a hozzánk beérkezett jelzésekről, valamint továbbítjuk részére a szükséges dokumentációkat az előírtaknak megfelelően. Minden év március 31-ig elkészítjük az éves jelzőrendszeri intézkedési tervünket, amely tartalmazza a betervezett esetmegbeszélések témáit, és rendezvényeket.
Nagy segítséget jelent számunkra, hogy súlyosabb esetekben a Központtal közösen tartjuk meg az érintett család ügyében az esetkonferenciát, valamint szükség esetén pszichológusi és jogi segítséget is igénybe vehetünk náluk. 
Változatlanul nagy segítség a településünk lakói számára, hogy Farkas Ildikó pszichológus munkáját továbbra is igénybe vehetjük Baracson. A pszichológushoz az óvodából, az iskolából és a családsegítőből is küldhetünk gyermekeket, felnőtteket, de önként is igényelheti a szakember segítségét a falu lakossága. A pszichológusunk titoktartása példamutató, kéréseinket igyekszik figyelembe venni és a munkájával a mi munkánkat és a hozzá fordulókat is segíteni.

Személyi és tárgyi feltételek

A Család- és Gyermekjóléti Szolgáltatás szakfeladaton 2019-ben is két családsegítő dolgozott. Kápolnási Attiláné napi nyolc órában Baracson, Tüzkő Zsuzsanna osztott munkarendben Baracson és Kisapostagon tevékenykedett. Ők látták el a településünkön a családok segítését és a gyermekjóléti feladatokat is. Mindkét dolgozó a törvényi előírásoknak megfelelő felsőfokú szociális végzettséggel rendelkezik. 
A családsegítői iroda Baracs központjában, mindenki számára könnyen megközelíthető helyen található. Örülünk, hogy az általunk használt ÖNO épületében van egy nagy terem, mert ott tudjuk tartani a rendezvényeinket, a használt ruha akcióinkat. Jó idő esetén a focipályát, vagy a mellette lévő kis füves edzőpályákat is használhatjuk az óvodásoknak, az iskolásoknak, vagy a családoknak tartott programjainkhoz.  A két családsegítő egy irodában dolgozik, ami az ügyfélfogadási idő megosztásával nem okoz problémát. Hiányzik azonban egy másik helyiség, amelyben felmerülő igény esetén a személyes segítő munka során szükséges nyugodt, bizalmi légkör megteremtésére, személyes beszélgetésre, a kapcsolattartások, vagy kisebb csoportfoglalkozások megtartására lenne lehetőség. Ezt jelenleg az épület nagy termének igénybevételével tudjuk megoldani. A családsegítők területi munkavégzésre az elektromos kerékpárokat használhatták, valamint szükség esetén a távolabbi helyekre saját autóval közlekedtek. 
Kisapostagon is központi helyen, a Polgármesteri Hivatal épületében van a családsegítő irodája, mely heti két napon biztosított számára.      




A család-és gyermekjóléti szolgáltatás 2019. évi statisztikai adatai:
Baracs

A lakosság száma ebben az időszakban 3722 fő, ebből gyermek 589 fő, felnőtt 3133 fő volt.
A család- és gyermekjóléti szolgálat az év folyamán 937 esetben végzett szakmai tevékenységet, ami 644 főt érintett. Az együttműködési megállapodással rendelkező gondozottak száma 77 fő volt, ez 35 családdal való folyamatos együttműködést jelentett.
2019-ben több jelzést kaptunk, mint az előző évben (iskola, óvoda, védőnő részéről), viszont több esetben jött ugyan arról a gyermekről jelzés, akár több helyről is, ugyan arról a problémáról, ami mutatja a jelzőrendszeri tagok odafigyelését, tenni akarását. 
Az év folyamán 10 gyermek esetében szűnt meg az ellátás, ami 9 családot érintett. 
A megszűnés okai: 
· 8 gyermeknél sikeres családsegítés miatt szűnt meg a gondozás
· 2 gyermek betöltötte a 18. életévét
Az év folyamán 3 felnőttnek is megszűnt az ellátása, mivel az adott problémák megoldásra kerültek: 
· egy esetben idősotthoni elhelyezés 
· egy esetben idősotthoni kérelem benyújtása és egyéb problémák megoldása
· egy esetben tartozások feltérképezése, levélváltások útján részletfizetések engedélyezése stb.
Az év folyamán védelembe 1 gyermek került.  2019. év folyamán összesen 8 gyermek volt védelemben, ami 6 családot érintett.
2019-ben a nevelésben lévő gyermekek száma 6 fő, ami 4 családot érintett.
Utógondozott gyermek nem volt az év során.
Új gondozottként 14 gyermek került ellátásba, ami 12 családot érint.
14 esetben készítettünk környezettanulmányt különböző felkérésekre. 
13 esetben voltunk a városi gyámhivatalnál védelembe vételi vagy nevelésbe vételi tárgyaláson, illetve felülvizsgálaton.
Az évben 2 esetkonferenciát tartottunk, ami 2 családot érintett.
A Gyermekjóléti szolgáltnál a probléma típusok közül a leggyakoribbak a gyermeknevelési, magatartási és teljesítmény zavarok, amik sok esetben párosulnak a szülők életviteli, családi-kapcsolati konfliktusaival. Ritkábban fordulnak hozzánk anyagi és a megélhetéssel, lakhatással kapcsolatos problémákkal.
Családsegítés keretein belül gondozott felnőttek száma 8 fő, amelynek legfőbb okai ügyintézésben segítségnyújtás, hivatalos levelek értelmezése, válaszlevél megfogalmazása, egészségügyi, lelki-mentális és foglalkoztatással kapcsolatos problémák.
Eseti gondozottként megjelenők száma 19 alkalom, ami 18 főt érintett.
A szolgálat a rászorulók részére rugalmas segítségnyújtó tevékenységet végez, kapcsolatunk az ügyfelekkel az egyszeri találkozástól a néhány találkozás alkalmával megoldható esetkezelésen át a hosszabb gondozási folyamatot magába foglaló tevékenységig terjed.  
A szolgáltatásokat a baracsi lakosok önként és ingyenesen vehetik igénybe.
Legtöbbször az alacsony iskolai végzettséggel rendelkező személyek kerestek fel bennünket. Az esetkezelések jellege legtöbbször szociális, mentális esetkezelés: információ közvetítése, segítő beszélgetés, ügyintézéshez segítségnyújtás volt. 
A gondozott családoknál 146 esetben voltunk családlátogatáson. Ez valamivel kevesebb az előző évhez képet. Ez azzal magyarázható, hogy nem kettő, hanem másfél személy látja el a feladatokat, és sokkal több a ránk háruló papírmunka a törvényi változások miatt. 

Az igénybevevők nem és életkor szerinti bontása:
	Nem, életkor
	0-2
	3-5
	6-13
	14-17
	18-24
	25-34
	35-49
	50-61
	62<
	Össz.

	Férfi
	1
	5
	10
	6
	-
	1
	4
	2
	-
	29

	Nő
	2
	2
	10
	3
	1
	12
	11
	4
	3
	48

	Összesen
	3
	7
	20
	9
	1
	13
	15
	6
	3
	77



Tárgyévben újként keletkezett gondozási esetek száma a kapcsolatfelvétel módja szerint:
· gyermek által kezdeményezett nem volt
· szülő által kezdeményezett 1 volt
· más család-és gyermekjóléti szolgálat által kezdeményezett, központ által kezdeményezett nem volt
· jelzőrendszer által kezdeményezett 11 eset
· együttműködésre kötelezett (hatóság által kötelezett) 1volt

A Jelzőrendszer tagjaitól kapott jelzések száma:
A család- és gyermekjóléti szolgálathoz 27 esetben érkezett jelzés kiskorúakról  
· egészségügyi szolgáltatóktól: 2 esetben érkezett jelzés 
· személyes gondoskodást nyújtó szociális szolgálat: 4 esetben érkezett jelzés
· közoktatási intézményektől: 18 esetben érkezett jelzés
· rendőrségtől 3 esetben érkezett jelzés
[bookmark: _Hlk33605162]2 esetben 18 év felettiről érkezett jelzés (mind a két esetben a védőnőtől kaptuk, nehéz anyagi körülményekben lévő kismamáról)

A kezelt problémák típusa szerint:
· anyagi jellegű 3 eset
· gyermeknevelési 7 eset
· gyermekintézménybe való beilleszkedési nehézség 2 eset
· magatartászavar, teljesítményzavar 3 eset
· családi – kapcsolati konfliktus 5 eset
· életviteli 3 eset
· szülői elhanyagolás 3 eset
· szenvedélybetegség 1 eset
· fogyatékosság retardáció 2 eset
· egészségi probléma, egészségkárosodás miatt 4 eset
· ügyintézéssel kapcsolatos 2 eset

A család-és gyermekjóléti szolgálat szakmai tevékenységeinek adatai:
· információnyújtás 191 alkalom
· segítő beszélgetés 183 alkalom
· tanácsadás 26 alkalom
· hivatalos ügyek intézésében segítségnyújtás 163 alkalom
· konfliktuskezelés 16 alkalom
· közvetítés ellátásokhoz való hozzáféréshez (anyagi) 37 alkalom
· közvetítés más szolgáltatáshoz 12 alkalom
· esetkonferencia 2 alkalom 
· esetmegbeszélés 9 alkalom
· esetkonzultáció 36 alkalom
· szakmaközi megbeszélés 7 alkalom
· adományközvetítés 67 alkalom


A Család-és Gyermekjóléti Szolgálat 2019. évi statisztikai adatai:
Kisapostag
A család-és gyermekjóléti szolgálat az év folyamán 440 esetben végzett szakmai tevékenységet, ami 238 főt érintett. Az együttműködési megállapodással rendelkező gondozottak száma 27 fő volt, ez 10 családdal való folyamatos együttműködést jelentett. 
A 2019. évben ellátás nem szűnt meg egy esetben sem.
Védelembe vétel alatt egy gyermek volt, akinek az év közepén szüntették meg a védelembe vételét.
Új gondozottként került ellátásba 5 gyermek, ami 5 családot érintett.
12 esetben készítettem környezettanulmányt különböző felkérésekre.
1 esetben voltam a városi gyámhivatalnál védelembe vételi tárgyaláson.
Az évben 0 esetkonferenciát tartottam, ami 0 családot érintett.
Családsegítés keretein belül gondozott felnőttek száma 1 fő volt az év folyamán, amely megszüntetésre került, mert már nem igényelte az együttműködést. 
A szolgálat a rászorulók részére rugalmas segítségnyújtó tevékenységet végez, kapcsolatom az ügyfelekkel az egyszeri találkozástól a néhány találkozás alkalmával megoldható esetkezelésen át a hosszabb gondozási folyamatot magába foglaló tevékenységig terjed.  
A szolgáltatásokat a kisapostagi lakosok önként és ingyenesen vehetik igénybe.
A problématípusok közül a leggyakoribbak a gyermeknevelési, magatartási, életviteli, valamint   az anyagi és a megélhetéssel kapcsolatos problémák. Gyakran fordultak még hozzánk ügyintézéshez való segítségkéréssel, információkéréssel, ritkább esetben kerestek meg egészségügyi, lelki-mentális és foglalkoztatással kapcsolatos problémákkal. 
Az esetkezelések jellege legtöbbször szociális, mentális esetkezelés: információ közvetítése, segítő beszélgetés, ügyintézéshez segítségnyújtás volt. 
A gondozott családoknál 118 esetben voltam családlátogatáson.
Az igénybe vevők nem és életkor szerinti bontása:
	életkor
	0-2
	3-5
	6-13
	14-17
	18-24
	25-34
	35-49
	50-61
	62-
	Összesen

	férfi 
	1
	2
	3
	3
	0
	0
	1
	0
	1
	10

	nő
	0
	0
	4
	2
	0
	4
	6
	1
	2
	17

	összesen
	1
	2
	7
	5
	0
	4
	7
	1
	3
	27



Tárgyévben újként keletkezett gondozási esetek száma a kapcsolatfelvétel módja szerint:
-	gyermek által kezdeményezett: nem volt
-	szülő által kezdeményezett: nem volt
-	más család-és gyermekjóléti szolgálat által kezdeményezett, központ által kezdeményezett eset: nem volt
-	jelzőrendszer által kezdeményezett: 5 eset
-	együttműködésre kötelezett (hatóság által kötelezett): nem volt
A veszélyeztetettség kialakulásában, 2019-ben az anyagi, környezeti okok életviteli és elhanyagolási, valamint gyermeknevelésből adódó problémák szerepeltek. Környezeti okok a gyermeket gondozó szülők nevelési tevékenységében felmerülő negatívumok: elhanyagolás, nevelési problémák, mentálhigiénés problémák, szülők életmódja, szülők alacsony iskolai végzettsége, munkanélküliség.
Lakáskörülmények miatt akkor kerül veszélyeztetett helyzetbe a kiskorú gyermek, ha kedvezőtlenek a lakás tárgyi körülményei. Egy esetben évek óta változatlanul melléképületben él a család, ahol se víz, se gáz nincs bevezetve, maga az épület is felújításra szorulna, de anyagi helyzet miatt nincs lehetőségük annak felújítására. Szívességi alapon élnek ott, de rezsi díj kifizetésében nekik is részt kell venniük. Ők évről évre továbbra is gondozás alatt állnak, ez a gyermek maradt a 2019. év közepéig védelemben, azóta alapellátásban gondozom.
A szakmai tevékenységek adatai:    
· információnyújtás: 67
· segítő beszélgetés: 84
· tanácsadás: 67
· ügyintézéshez segítségnyújtás: 27
· pénzbeni ellátásokhoz való közvetítés: 4
· közvetítés más szolgáltatáshoz: 4
· család- és gyermekjóléti központhoz: 0
· esetkonferencián részvétel: 0
· esetmegbeszélés: 10
· esetkonzultáció: 34
· szakmaközi megbeszélés: 7
· környezettanulmány: 12
· családlátogatások: 118

A jelzőrendszer működése:
Baracs

Baracs I. (Apátszállás) körzetének védőnője által gondozott gyermekek száma 2019-ben 132 fő. 4 esetben küldött jelzést (2 esetben nehéz anyagi körülményekben lévő kismamáról), 1 esetben szociálisan válsághelyzetben lévő kiskorúról, 1 alkalommal fejtetvesség kiirtása problémájában egy családnál).
A látogatott családok száma 143 fő, a látogatási alkalmak száma 662 alkalom volt. 
Két esetben észlelt problémát családlátogatások alkalmával:
· 1 esetben anyagi jellegűt
· 1 esetben párkapcsolati jellegűt
[bookmark: _Hlk32995954]Több esetet is megbeszéltünk közösen a jelzőrendszeri esetmegbeszéléseken. Az iskolában szűrővizsgálatokat végzett, egészségfejlesztő foglalkozásokat tartott. A baba-mama klubbon belül a védőoltások témakörben tartott előadást. 3 várandósnál nyújtott segítséget a dohányzás káros hatásairól szóló ismeretátadással.  Elmondása szerint sok szülő igényli a segítséget, szívesen meghallgatják, javarészt el is fogadják a tanácsait. Az iskolások körében cyberbullyng témakörben javasolt előadást.
Jónak ítéli meg a családsegítő szolgálattal az együttműködést.
[bookmark: _Hlk32996497]A szakmaközi megbeszéléseken rendszeresen részt vett.

[bookmark: _Hlk32995534]Baracs II. (Templomos) körzetének védőnője által gondozott gyermekek száma 2019-ben 32 fő. Jelzést nem küldött az év folyamán.
A látogatott családok száma 32 fő, a látogatási alkalmak száma 158 alkalom volt. 
Kilenc esetben észlelt problémát családlátogatások alkalmával:
· 5 esetben anyagi jellegűt
· 1 esetben jogi jellegűt
· 2 esetben párkapcsolati jellegűt
· 1 esetben egyéb jellegűt
Több esetet is megbeszéltünk közösen a jelzőrendszeri esetmegbeszéléseken. 
Tartott előadást a baba-mama klub keretén belül, és az általános iskolai tanulóknak. Elmondása szerint a szülők szívesen fogadják a tanácsait. 
Megfelelőnek ítéli meg a családsegítő szolgálattal az együttműködést. 
[bookmark: _Hlk33169282]A szakmaközi megbeszéléseken rendszeresen részt vett.

Baracs I. körzetének (Apátszállás) háziorvosa a szokásos betegségeken, baleseteken kívül rendkívüli eseményről nincs tudomása. Nem küldött jelzést az év folyamán.
[bookmark: _Hlk33168578][bookmark: _Hlk33168441]Gyermekbántalmazásra utaló jeleket nem tapasztalt. Példa értékűnek tartja a családsegítő szolgálattal az együttműködést. 
Egyéb elfoglaltsága miatt ritkábban vett részt szakmaközi megbeszélésen.

[bookmark: _Hlk32927851][bookmark: _Hlk33174298]Baracs II. körzetének (Templomos) háziorvosa A körzetében ellátott gyermekek általános egészségügyi helyzetének mutatója megfelelő. A szülőket és a gyermekeket személyesen az orvosi rendelőben, a szűrővizsgálatok alkalmával tájékoztatja az egészségvédelmi, mentálhigiénés és betegségmegelőzési lehetőségekről. Gyermekbántalmazásra utaló jeleket nem tapasztalt.  Nem küldött jelzést az év folyamán. Megfelelőnek ítéli meg a családsegítő szolgálattal az együttműködést. 
[bookmark: _Hlk33513146]Egyéb elfoglaltsága miatt ritkábban vett részt szakmaközi megbeszélésen.

Az óvoda létszáma 2019 decemberében 91 fő volt. Hátrányos helyzetű gyermekek száma az óvodában 11 fő, halmozottan hátrányos helyzetű gyermek 2 fő. 4 alkalommal küldtek jelzést (1 gyermekről két esetben is fejtetvesség miatt, 1 alkalommal a testvérről is fejtetvesség miatt, 1 alkalommal egy gyermek személyes higiéniája miatt). A kapcsolattartás a szülőkkel szülőértekezletek, fogadóórák, családlátogatás, probléma megbeszélés alkalmaival valósul meg. A szülői érdeklődés 90%-os.  A látogatott családok száma: - 19 család, egy- egy alkalommal a családoknál. 
A családok körében felmerülő problémák: 
· anyagi probléma 3 fő
· egészségügyi veszélyeztetettség 2 fő
· elhanyagolt környezet 2 esetben
Nevelési tanácsadóra 6, pszichológus bevonására 5, logopédusra 9 gyermek ügyében volt szükség. BTMN 9 fő, SNI 2 fő. Az év folyamán több szabadidős programot szerveztek az óvodásoknak (úszásoktatás, ovikori, színházi előadások helyben és Dunaújvárosban. Márton nap, anyák napja, Lucázás, a nyugdíjasoknál, gyereknap, közlekedési nap, kirándulás Veszprémbe).
Az együttműködést a jelzőrendszer tagjaival kapcsolatosan megjegyezték, hogy sajnos a bizalmasan kezelendő információkat sokszor visszahallják. Kérik, hogy több figyelmet fordítsanak a jelzőrendszeri tagok a titoktartási kötelezettség betartására.
A szakmaközi megbeszéléseken rendszeresen részt vettek.

Az általános iskola létszáma 2019 decemberében 168 fő volt, ebből 71 alsó tagozatos diák és
97 felső tagozatos diák. Hátrányos helyzetű iskolások száma 5 fő, halmozottan hátrányos helyzetűek 6 fő. Étkeztetésben támogatottak száma 48 fő, tankönyvtámogatásban részesül 168 fő. Napközibe járók száma 80 fő, amiből 20 felső tagozatos diák. 
2019-ben az iskolától 10 írásos jelzés érkezett (tanulási, viselkedési, házi feladat és felszerelés hiánya, beilleszkedési zavar miatt). 12 szakkörük működik, amelyre 95 gyermek jár el rendszeresen. 
Prevenciós jellegű programok: iskolarendőrrel, védőnővel, szakszolgálat munkatársaival való kapcsolattartás, előadások megtartása. Az Öko mk. vezető dohányzásellenes programokat szervez, ezeken az előadásokon vesznek részt a gyermekek. Az osztályfőnöki órákon rendszeresen az aktualitásokról beszélnek. A szülők a fogadóórán nagyon kis létszámban jelennek meg, szülői értekezletnél valamivel jobb az arány. 
Fejlesztőpedagógiai ellátásban részesülők: 61 fő, az ellátásukra fordított órák száma 13 óra /hét.
[bookmark: _Hlk33174637]Megfelelőnek ítéli meg a családsegítő szolgálattal az együttműködést.  
A szakmaközi megbeszéléseken rendszeresen részt vettek.

A rendőrségtől 3 írásos jelzést kaptunk. Családon belüli erőszak ritkán fordul elő a településen. Jellemző problémának az internet veszélyeit, szemetelést, trágár beszédet, iskolai zaklatást nevezte meg.  Kábítószer terjesztésével, fogyasztásával kapcsolatos adatok nincsenek. A helyi körzeti megbízott, iskola rendőre program keretén belül előadásokat tartott, újságcikket jeleníttetett meg az adott témában.
[bookmark: _Hlk33519416]Megfelelőnek ítéli meg a családsegítő szolgálattal az együttműködést.  
Egyéb elfoglaltsága miatt ritkábban vett részt szakmaközi megbeszélésen.
A pártfogó elmondta, hogy a rendőrség felkérése alapján egyszer merült fel a szükségessége környezettanulmány készítésének a településen, tehát 2019-ben egy alkalommal indult büntetőeljárás a községben élő fiatalkorú ellen, ami igazán örvendetes.  Fiatalkorú baracsi lakost az elmúlt évben nem helyeztek a hatóságok pártfogó felügyelet alá. Ezek alapján a helybeli fiatalkorúak kriminalisztikai szempontból kevésbé érintettek. 
Megfelelőnek ítéli meg a családsegítő szolgálattal az együttműködést.  

A jelzőrendszer működése:
Kisapostag
A jelzőrendszertől az év folyamán 8 esetben érkezett jelzés. A jelzéseket oktatási intézmények küldték nagyobb arányban. Két esetet a rendőrség jelzett.
A pártfogó felügyelő szerint a 0-18 éves korosztály ezen a településen jó helyzetben van, nem keletkezett a 2019.- es év során egy esetben indult rendőrségi eljárás, amiben érintett volt egy fiatalkorú, csalás bűntettének megalapozott gyanúja miatt. Bírói és ügyészi döntés azonban nem született ebben az ügyben sem. Kábítószerrel való visszaélésben, vagyon elleni bűncselekményben nincs érintett kiskorú a településen. Pártfogás alatt nem áll egyetlen 18 év alatti gyermek vagy fiatalkorú személy sem.
A rendőrség általános a környékünkön érvényes beszámolója szerint, amely nincs településekre lebontva, hanem a Dunaújvárosi Rendőrkapitányság adatait tartalmazza:
A gyermekkorúak és fiatalkorúak körében a bűnelkövetések száma: 
· szabálysértés nem volt
· vétség, és bűntett: a gyermekkorúak körében nem történt
· fiatalkorúak esetében nem történt
· Kábítószerrel visszaélés sem történt.
Az év során a repülő napon kitelepült a bűnmegelőzési alosztály, a bűnmegelőzési programok bemutatásával. 2019. évben a Mosolykert Óvodában OVI-ZSARU program még működik, mint minden évben. Az általános iskolában bűnmegelőzési előadást tartott a körzeti megbízottunk. Kiss Dénes Bűnmegelőzési Alosztály vezető szakmaközi megbeszélésen a dunaújvárosi Drogambulancia két munkatársával közösen tartott nekünk egy tájékoztatást az internet veszélyeiről az iskolai agresszió kapcsán.
A gyermekvédelmi feladatot ellátó családsegítővel jó a kapcsolat, segítőkész az együttműködés. Éves szinten 2 alkalommal vett részt szakmaközi megbeszélésen.
A védőnő 87 gyermeket gondoz a településen, 5 esetben észlelt problémát. A látogatott családok száma 75. A látogatási alkalmak száma 152 
Anyagi problémát 1 esetben, jogi problémát 2, és párkapcsolati problémát 1 esetben észlelt.
Bántalmazásra utaló jelek egészségügyi elhanyagolást a védőnőnk nem tapasztalt.
Nevelési problémákban adott legtöbbször tanácsot, egyéni tanácsadáson és családlátogatások alkalmával. 
Családtervezéssel kapcsolatban 2, káros szenvedélyek, serdülőkori problémák esetében 2 alkalommal adott. A szülők a tanácsokat tapasztalata szerint megfogadják, igénylik és be is tartják. Iskolába kerülés előtt nevelési kérdésekben, iskolaérettségben, képesség fejlesztésben lelki és egészségügyi, valamint szociális problémák miatt fordulnak hozzá segítségért.
Egészségügyi tanácsadást, egészséges életmódra neveléssel kapcsolatosan családlátogatások során tartott. Két alkalommal szervezett egészségügyi előadást és egészséges életmódra nevelést. Az oktatási intézményekben prevenciós tevékenységeket és szűrővizsgálatokat, de előfordult, hogy tisztasági vizsgálatokat is végzett.
Titkolt terhesség, szociális okból veszélyeztetett kismama Kisapostagon nem volt.
Véleménye szerint hatékony a jelzőrendszer működése, 4 alkalommal tudott megbeszélésen részt venni. 
A kisapostagi Mosolykert óvoda létszáma: 37 fő. Az összes gyermek szociális helyzetét tekintve jelenleg jól szituált családokból kerül ki. Rendszeres gyermekvédelmi kedvezményben nem részesülnek a 3 gyermeket nevelő családjaik sem. Hátrányos és halmozottan hátrányos helyzetű gyermekek nincsenek jelenleg az óvodában. A kapcsolattartás a szülőkkel fogadó órán, szülői értekezleten, családlátogatáson és internetes csoportban valósul meg. Anyagi és jogi problémát nem, de párkapcsolati problémát tapasztaltak az év során. Bántalmazás nem, de gyermekkel való kapcsolattartási gondok előfordultak. Nevelési tanácsadót és pszichológust egy-egy esetben kellett bevonni. Véleményük szerint jó a partneri kapcsolat a jelzőrendszer tagjai között.
A kisapostagi Benedek Elek Tagiskolában összesen 13 gyermek tanul, abból 1 fő halmozottan hátrányos helyzetű. Ingyen étkezik 1fő, féláron 3 gyermek. Egésznapos iskolarendszerben tanulnak, a gyermekek, szabadidős programjai voltak havi 1, uszodába is bejártak jan. és márc. hónap között.
A szülőkkel ebben az egésznapos oktatási rendszerben szoros kapcsolatban vannak, jó az együttműködés folyamatosan fogadó óra, szülői értekezlet, előre megbeszélt és alkalmi beszélgetések által.  
Folyamatos fejlesztő foglalkozások vannak az órarendbe építve heti 2 óra nyelv-és beszédfejlesztő csoportos órák, és heti 1 felzárkóztató órán. Fejlesztő ellátásban 14 fő részesül. Nevelési tanácsadóba és pszichológushoz 2 gyermeket küldtek tovább.
Többnyire részt vettek a jelzőrendszeri megbeszéléseken, jó kapcsolatot ápol a jelzőrendszer, a felmerülő kérdésekre találnak megoldást elmondásaik alapján. A jelzőrendszeri tagok együttműködését jónak látják folyamatos kapcsolattartást, segítséget útmutatást adunk egymásnak.
Háziorvosi beszámoló:
A gyermekek általános egészségügyi mutatói jók. A szülőknek egyéni tanácsadás keretei között tartott egészségvédelmi és prevenciós betegségmegelőzési tájékoztatást. Gyermekbántalmazásra utaló problémákat nem tapasztalt. A jelzőrendszer működését megfelelőnek tartja. Két alkalommal tudott részt venni jelzőrendszeri szakmaközi megbeszélésen.
A jelzőrendszerünk működésével nincs probléma, az együttműködés biztosított. Egyetlen gondunk van, hogy többen a tagok közül nem egy településen dolgozunk és sokféle szempontot figyelembe kell venni az esetmegbeszélések megszervezése esetén. Ki hogyan ér rá, mikor dolgozik a településen, kinek mikor van más szakmai jellegű elfoglaltsága és a gyermekjóléti központ munkatársait, a jelzőrendszeri tanácsadót, az esetmenedzsert és az óvodai iskolai szociális segítőt is (a 2019. év elejétől) figyelembe kell venni, hogy ott tudjanak lenni az évi 6 szakmaközi megbeszélésen.


Együttműködés és dokumentáció 
A segítségnyújtás főbb formái: információ közvetítés, tanácsadás, segítő beszélgetés, ügyintézés, érdekvédelem, mentális gondozás, életviteli tanácsadás voltak.
A családsegítők kapcsolatot tartottak a gondozott családokkal, a járási családsegítő központtal, ahol havi rendszerességgel esetmegbeszélésen vettek részt. Együttműködtek más segítő szakmák képviselőivel, oktatási-nevelési intézményekkel, gyámhivatallal, nevelési tanácsadóval stb. Felkérésre helyszíni szemlét (környezettanulmányt) végeztek, helyzetértékelést, javaslattételt készítettek. 
Szakmai munkájukat gondozási lapokon dokumentálták, és feljegyzéseket készítettek a családlátogatások tapasztalatairól. A KSH részére 2019-ben is elkészítették és megküldték az éves statisztikai adatokat. A jelzőrendszer működéséről éves intézkedési tervet állítottak össze, melyet a járási jelzőrendszeri tanácsadó részére is megküldtek.
Prevenciós programok:

A Dunaújvárosi Rendőrkapitányság Közlekedési Osztályának bevonásával április 17-én az iskolásoknak és május 23-án az óvodásoknak közlekedési gyakorló napot tartottunk. A gyalogos és kerékpáros közlekedési szabályok ismertetésével és gyakorlásával, a bemutatópálya használatával, célunk a gyermekek és a szüleik figyelmének felhívása a helyes közlekedésre a balesetek elkerülése érdekében.
Október 17-én az MRE Újváros Drogambulacia szakemberei előadását hallgathattuk meg az agresszió és kezelése témakörben. Az előadás ingyenes és nyilvános volt a település lakói számára. Az előadást meghirdettük a Baracsi Szó havilapban és az interneten is.

Szabadidős programok, segítő akciók, adományok:

[bookmark: _Hlk4505791]Szabadidős programok szervezése vagy azokon való részvétel - Baracs
A család- és gyermekjóléti szolgálat családsegítői idén is több szabadidős programot szerveztek az ÖNO-ban, melynek célja elsősorban a gondozottak és családtagjaik, valamint a településről érdeklődők bevonása a hasznos szabadidős, prevenciós tevékenységekbe. 2019 tavaszán is Húsvéti játszóházat tartottak óvodásoknak, különféle állatok simogatásával, tojáskereséssel, játékokkal egybekötve. Augusztusban nyárzáró vidámságok címmel, egy játékokkal, vetélkedőkkel és kreatív tevékenységekkel teli délelőttöt töltöttek el a Faluház dolgozói és kreatív édesanyák segítségével, felügyeletével.
Karácsony előtt ismét mézeskalácssütést szerveztünk az iskolások számára, amelyre a 4. osztály tanulói jöttek el az osztályfőnökkel és egy kísérővel. 2019-ben a szabadidős rendezvényeinkre összesen 126 gyermek jött el 23 kísérővel.
Segítő akciók, adományok – Baracs
A használtruha akciók szervezése is egész évben folyamatos volt, melyre idén 4 alkalommal került sor. Ezeket a rendezvényeket a rászorult családok továbbra is nagyon várják. Az idei évben a megmaradt ruhákért ismét eljött egy szervezet, akik összehangoltan, több településről is összegyűjtötték a kiselejtezésre váró ruhákat és Erdélybe szállították, újrahasznosítás céljából.
Ebben az évben több alkalommal is kaptunk adományt pl. kenyeret, péksüteményt, zöldséget stb. Erzsébet utalványt beiskolázáshoz, élelmiszercsomagot.
Szabadidős programok – Kisapostag
A családsegítő 2019-ben nem tudott csatlakozni a Bánkúti Kati néni által szervezett napközis táborhoz. A tábort nem tudtuk megtartani, mivel nem kapott az egyház annyi adományt, amely lehetővé tette volna a megvalósulását.
Továbbképzés:
2019 januárjában Székesfehérváron a családsegítők részére volt egy egynapos továbbképzés „A gyermekek lelki egészségének támogatása címmel”. Ezen mindkét családsegítő részt vett. Májusban az intézményvezető és az egyik családsegítő részt vett az MRE Újváros Drogambulancia által szervezett egynapos előadáson. 
A Szociális és Gyermekvédelmi Főigazgatóság ingyenes pontszerzős továbbképzéseket hirdetett meg 2019-ben is. Ennek feltétele volt, hogy az adott településen, ahol a képzéseket tarják, legalább 20 - 25 fő vegyen részt a képzésben.  A tanfolyamon egy családsegítő és egy szociális gondozó vett részt a Nagyvenyimen a Táncsics u. 6 szám alatti Idősek otthonában.  A tanfolyam november 20-21-én, 27-28-án, és december 5-én volt, teljesen ingyenesen és ezzel 36 pontot szereztek dolgozóink.


3. A szociális szolgáltatások működése:
Személyi és tárgyi feltételek
Az intézményünkben a szociális étkeztetés és házi segítségnyújtás szakfeladaton összességében 3 szakképzett főállású dolgozó látta el a feladatokat. Zayzon Nándor Mihályné elsődlegesen a szociális étkeztetés, Pál Lászlóné és Simonné Zelnik Angéla a házi segítségnyújtás szakterületen tevékenykedtek. Az ellátotti létszámtól és a feladatok mennyiségétől függően azonban egymás munkáját segítették, szükség esetén egymást helyettesítették. Simonné Zelnik Angéla ennek a szakterületnek a csoportvezetői feladatait is ellátta. 
2019-ben 2 közfoglalkoztatott dolgozó segítette a gondozónők munkáját: az ÖNO takarítási feladatait, a gondozottak szociális segítését végezték, valamint az ebédek kihordásában segédkeztek. Nagy szükség volt és van jelenleg is a közfoglalkoztatottak segítségére, mivel az ellátotti létszám változásainál, valamint a hiányzó dolgozók helyettesítése esetén ők tudnak segíteni a feladatok ellátásában. 
A gondozónők részére Baracs központjában található akadálymentesített épületben (ÖNO-ban) biztosított a feladatok ellátásához, azok előkészítéséhez szükséges helyszín, valamint egy iroda, ahol az adminisztrációs feladataikat elvégezhetik. A területi munkavégzéshez egy szolgálati gépkocsit (elektromos), valamint szolgálati kerékpárokat használhatnak a dolgozók.  
Szociális étkeztetés 
A szociális étkeztetés biztosítása a kérelem és mellékleteinek benyújtását követő jogosultság megállapítása után lehetséges. A jogosultság megállapítása a vonatkozó törvényi előírások és a települési önkormányzati rendelet alapján történik. Szociális étkeztetést azon lakosok számára biztosítunk, akik életkoruk, szociális helyzetük, egészségi állapotuk miatt önmaguk, vagy ellátottjaik számára tartósan, vagy átmeneti jelleggel nem képesek megoldani. 
A szociális étkeztetés keretében napi egyszeri meleg étel biztosításáról gondoskodunk. Az étkezést helyben fogyasztással, elvitellel, vagy házhoz szállítással biztosítjuk az igénybevevők számára. Az ebédet 2019 őszéig a dunaújvárosi Proviant - Kiss Kft., azt követően 2019 novemberétől a Kisapostagi Yacht Kikötő Üzemeltető Kft. biztosította az önkormányzattal kötött szerződés alapján. Az ebéd minősége megfelelő. A korábbiakban több esetben jelzett problémák az utóbbi időszakban rendeződtek, így mostanában nem érkezett hozzánk panasz az étel minőségére és mennyiségére vonatkozóan sem.
A szociális étkeztetés igénybe vevőinek száma átlagosan 60-70 fő között mozgott. Diétás étkezésre (tartósan pépes diéta) 1 esetben volt igény. Helyben fogyasztást nem, az étel kiszállítását kb. 30-40 fő igényelte. Az étel kiosztása szintén az ÖNO épületében, erre a célra berendezett külön bejárattal rendelkező helyiségből, kulturált körülmények között történik. 
Házi segítségnyújtás
Házi segítségnyújtás során azokról az időskorú személyekről gondoskodunk, akik otthonukban önmaguk ellátására saját erőből nem képesek, róluk nem gondoskodnak, továbbá azokról a fogyatékos személyekről, akik állapotukból adódóan az önálló életvitellel kapcsolatos feladataik ellátásában segítséget igényelnek, de egyébként önmaguk ellátására képesek, valamint azokról az egészségi állapotuk miatt rászoruló személyekről, akik ezt az ellátási formát igénylik, illetve bentlakásos intézményi elhelyezésre várakoznak.
A házi segítségnyújtás alapvető célja az esetleges bentlakásos intézményi elhelyezés késleltetése, hogy az igénybevevők a gondozónők által nyújtott segítséggel minél tovább élhessenek a saját, megszokott környezetükben. A házi segítségnyújtás keretében biztosítjuk az alapvető gondozási, ápolási feladatok ellátását, a vészhelyzetek kialakulásának megelőzését, illetve azok elhárításában való segítségnyújtást. Ezt a szolgáltatást minden esetben az igénybe vevő egyéni szükségleteihez igazodva, a gondozási szükségleteinek megfelelően biztosítjuk. A gondozónők lelkiismeretesen végzik munkájukat, az idős emberek szeretik és várják őket. Legtöbbjüknek a gondozónő jelenti az egyetlen kapcsolatot a külvilággal.
A házi segítségnyújtás a kérelem és mellékleteinek benyújtását követően (sürgős esetben azonnal), a gondozási szükséglet megállapítása után biztosítható. Térítésköteles szolgáltatás, a térítési díjat a helyi rendelet szabályozza.  
2019 során a gondozottak létszáma 18-22 fő között mozgott. Azoknak az időseknek a száma, akiket napi szinten kellett látogatni 6-12 fő volt. 2 főt heti háromszor, 1 főt heti kétszer, 6 főt heti egyszer látogattunk meg. Tavalyi év során 3 fő gondozottunk hunyt el, 4 fő szociális otthonba költözött. Jelenleg is több olyan ellátottunk van, akinek az állapota miatt teljes, 24 órás felügyeletre lenne szüksége, de bentlakásos intézménybe valamilyen ok miatt nem tud, vagy nem akar bekerülni (4fő). Az ő ellátásuk naponta többszöri odafigyelést és gondozást igényel.  1 fő vár szociális otthoni elhelyezésre.
A gondozotti létszámból 16-18 fő személyi gondozásban, 3 fő pedig szociális segítségben részesült. A gondozottak átlagéletkora 75-85 év közötti. 
A hozzátartozókkal a kapcsolatunk jó, ha bármi gond, probléma adódik, értesítjük egymást. 
Településünk idősödik. Az ellátott idős emberek létszámának növekedése részben azt jelenti, hogy a családok ahhoz kérnek segítséget, hogy az idős, beteg szüleiket, házastársukat családjuk körében tudják ápolni, gondozni. Sajnos azonban azoknak az egyedülálló idős embereknek a száma is nőtt, akik különböző okok miatt nem számíthatnak a családjukra. 
A fentiekben leírtak miatt is nagyon fontos, hogy a településen élő idős, beteg emberek a szociális ellátásaink biztosítása által megkaphassák mindazt a segítséget, ami lehetőség szerint otthonukban, méltó emberi környezetet, biztonságot nyújt számukra. 
4. Összegzés:

Reményeink szerint a beszámolónkból látható, hogy a Baracsi Népjóléti Intézmény keretein belül működő szociális alapellátások: a család- és gyermekjóléti szolgáltatás, a szociális étkeztetés és házi segítségnyújtás a településünkön a korábbi évekhez hasonlóan jó szakmai színvonalon működik. Az emberek változatlanul bizalommal fordulhatnak hozzánk problémáikkal, számítanak segítségünkre. A jelzőrendszer tagjaival jó a kapcsolatunk, az együttműködésünk kölcsönös, mely nagymértékben segíti munkánkat. Az intézményünkben Baracson és Kisapostagon is megvalósul a dolgozók szakmai helyettesítésének megszervezése, az esetmegbeszélések megtartása által a szakmai segítség biztosítása, a továbbképzések lehetővé tételével a szakmai fejlődés és szükség esetén szupervízió biztosítása. Munkánkkal, szolgáltatásaink biztosításával igyekszünk a lakosság számára segítséget nyújtani, élhetőbb körülményeikhez hozzájárulni.  
Köszönjük mindazoknak a társintézményeknek, szervezeteknek és magánszemélyeknek a munkáját és támogatását, akik valamilyen formában hozzájárultak a munkavégzésünk, valamint a rászoruló családok érdekében végzett tevékenységünk sikeréhez.
Kérem a Tisztelt Képviselő testület tagjait, hogy szíveskedjenek elfogadni a Baracsi Népjóléti Intézmény szociális szolgáltatásainak működéséről: a család- és gyermekjóléti szolgáltatásról, a szociális étkeztetésről és házi segítségnyújtásról szóló beszámolónkat.

Baracs, 2020. 05. 19.

Nikolinné Héring Edit

